**Ops 2016**

**KOTITALOUS**

**TAVOITTEET**

**Käytännön toimintataidot**

T1 ohjata oppilasta suunnittelemaan, organisoimaan ja arvioimaan työtä ja toimintaa

T2 ohjata oppilasta harjoittelemaan kotitalouden hallinnassa tarvittavia kädentaitoja sekä kannustaa luovuuteen ja estetiikan huomioimiseen

T3 ohjata ja rohkaista oppilasta valitsemaan ja käyttämään hyvinvointia edistävästi ja kestävän kehityksen mukaisesti materiaaleja, työvälineitä, laitteita sekä tieto ja viestintäteknologiaa

T4 ohjata oppilasta suunnittelemaan ajankäyttöään ja työn etenemistä sekä ylläpitämään järjestystä oppimistehtävien aikana

T5 ohjata ja motivoida oppilasta toimimaan hygieenisesti, turvallisesti ja ergonomisesti sekä ohjata kiinnittämään oppilaan huomiota käytettävissä oleviin voimavaroihin

**Yhteistyö- ja vuorovaikutustaidot**

T6 ohjata oppilasta harjoittelemaan kuuntelua sekä rakentavaa keskustelua ja argumentointia oppimistehtävien suunnittelussa ja toteuttamisessa

T7 aktivoida oppilasta tunnistamaan arjen rakentumista ja kulttuurisesti monimuotoisia toimintaympäristöjä sekä kotitalouksien perinteitä

T8 ohjata oppilasta työskentelemään yksin ja ryhmässä sekä sopimaan työtehtävien jakamisesta ja ajankäytöstä

T9 kannustaa oppilasta toimimaan hyvien tapojen mukaisesti vuorovaikutustilanteissa sekä pohtimaan oman käytöksen merkitystä ryhmän ja yhteisön toiminnassa

**Tiedonhallintataidot**

T10 Kannustaa oppilasta hankkimaan ja arvioimaan kotitalouteen liittyvää tietoa sekä ohjata käyttämään luotettavaa tietoa valintojen perustana

T11 harjaannuttaa oppilasta lukemaan, tulkitsemaan ja arvioimaan toimintaohjeita sekä merkkejä ja symboleja, jotka käsittelevät kotitaloutta ja lähiympäristöä

T12 ohjata oppilasta ongelmanratkaisuun ja luovuuteen erilaisissa tilanteissa ja ympäristöissä

T13 ohjata oppilasta kestävään elämäntapaan kiinnittämällä oppilaan huomiota ympäristö- ja kustannustietoisuuteen osana arjen valintoja

**KOTITALOUS 7.LUOKALLA (3 VUOSIVIIKKOTUNTIA)**

|  |  |  |
| --- | --- | --- |
| **Opetuksen tavoitteet sisältöalueessa** | **Sisältö** | **Laaja-alaisen osaamisen tavoitteet** |
| T1: itsearvioinnin tukeminen kotitalousluokassa työskennellessä  T2: luovuuden ja estetiikan huomiointi perustaitojen harjoittelussa  T3:tarkoituksenmukaisten työtapojen ja -välineiden käyttö keittiössä, ajanmukaisen TVT:n käyttö oppimisen tukena  T4: perustehtävien ajankäytön hallinta, jälkityöt ja siisteys  T5: hygieeninen, turvallinen ja ergonominen työskentely kustannustehokkaasti T6: oppilaan oma rooli tehtävien suunnittelussa, yhteistyön ja keskustelutaitojen harjoittelu  T7: arkirutiinien tunnistaminen  T8: työskentely yksin ja ryhmässä  T9:hyvät tavat arjessa  T10: tiedot ravitsemuksesta ja pakkausmerkinnöissä T11: merkkien ja symbolien tulkinta T12: luovuus ateriasuunnittelussa ja erikoisruokavalioihin liittyvissä ongelmanratkaisutilanteissa  T13:jätehuolto, kierrätys, kestävä kehitys | S1 Ruokaosaaminen ja ruokakulttuuri:  perusruoanvalmistus- ja leivontataidot: menetelmät ja tekniikat, ajanmukaisten kodinkoneiden ja -laitteiden käytön harjoittelu  aterioiden suunnittelu: omat ateriat, käytännön kotitehtävät kustannustietoisuus,  erilaiset ruokailutilanteet: kattaminen, noutopöytä, tarjoilu, kouluruokailu, hyvät ruokailutavat  ravitsemussuositukset  elintarviketuntemus, lähiruoka, luomuruoka, reilu kauppa, pakkausmerkinnät, ruoan alkuperä, sesonkiruoka, mediakriittisyys  ruokaturvallisuus: hygienia, ruoan säilyttäminen, turvallinen työskentely, ergonomia, jätteiden lajittelu  ruoka- ja tapakulttuuri: kodin juhlat,  vuotuisjuhlat | L1: Ajattelu ja oppimaan oppiminen (omien tavoitteiden asettaminen ja itsearvioinnin harjoittelu, oppiainerajat ylittävään työskentelyyn tutustuminen)  L2: Kulttuurinen osaaminen, vuorovaikutus ja ilmaisu (erilaisten kotikulttuurien tunnistaminen ja niiden kunnioittaminen)  L3: Itsestä huolehtiminen ja arjen taidot (oman ja perheenjäsenten hyvinvoinnin edistäminen, turvalliseen työskentelyyn opetteleminen)  L4: Monilukutaito (monipuolisten tietolähteiden käytön harjoittelu)  L5: TVT:n osaaminen (oma-aloitteeseen tvt-teknologian käyttöön kannustaminen kotitalous-oppiaineen opiskelussa)  L6: Työelämä ja yrittäjyys (myönteisen asenteen omaksuminen kotitöiden tekemiseen, kotitaloudelliseen ajatteluun tutustuminen)  L7: Osallistuminen, vaikuttaminen ja kestävän tulevaisuuden rakentaminen (ekologisesti, eettisesti, sosiaalisesti ja taloudellisesti kestävään elämäntapaan johdattaminen) |
| T1: itsearvioinnin tukeminen kotitalousluokassa työskennellessä  T2: kädentaidot puhtaanapidossa ja vaatehuollossa  T3: hyvinvointia edistävät ja kestävän kulutuksen mukaiset pesuainevalinnat  T4: ajankäytön hallinta perheen arjessa/rutiineissa  T5: turvallisuus ja hygienia  T6: keskustelutaidot yhdessä työskentelyssä  T7: arkirutiinit erilaisissa kotitalouksissa  T8: työskentely yksin ja ryhmässä  T9: hyvät tavat  T10: tiedonhankinta ja tiedon käyttö puhtaanapidon ja vaatehuollon tehtävissä  T11: merkkien, symbolien ja toimintaohjeiden tulkinta  T12: luovuus asumiseen liittyvissä ongelmanratkaisutilanteissa  T13: kestävä elämäntapa ja ympäristön huomioiminen asumisessa | S2 Asuminen ja yhdessä eläminen:  ympäristö- ja kustannustietoisuus: kestävä kuluttaminen, kierrätys ja jätteiden lajittelu  puhtaanapito, tekstiilien ja materiaalien hoito tarkoituksenmukaisin välinein: hoito-ohjemerkit, pakkausmerkinnät ja niiden tulkinta, turvallisuus pesu- ja puhdistusaineiden käytössä, ympäristömerkit  asumisen taidot: arjen hallinta  tasapuolinen työnjako: vastuullisuus itsestä ja muista  vastuunotto perheessä: yhdessä eläminen, hyvät tavat  asumisen ja kotitalouden palvelut: palveluiden tunnistaminen, vertailu ja pohdinta (oma työ vs. ostettu työ) | L1, L2, L3, L4, L5, L6, L7 |
| T1: rahankäytön suunnittelu  T3: kestävä kuluttaminen  T5: voimavarat, talousosaaminen  T6: keskustelutaidot oppimistehtävissä  T7: arjen rakentuminen/ tekijät, jotka vaikuttavat kulutuspäätöksiin  T9: hyvät tavat  T10: tiedonhankinta kuluttajaosaamisessa, median vaikutus  T11: merkit, symbolit T12: ongelmanratkaisutilanteet kuluttajana  T13: ympäristö- ja kustannustietoisuus arjen valinnoissa, kohti kestävää elämäntapaa | S3 Kuluttaja- ja talousosaaminen kodissa:  kuluttajan vastuu ja oikeudet: kuluttajansuojalaki, palveluiden ja hintojen vertailua, kustannustietoisuus  median ja ajanmukaisen tvt-teknologian käyttö arjen työvälineinä: tiedonhankinta, kodinkoneet, mainokset,  päätöksenteko: ympäristön, median ja vertaisryhmän vaikutus omiin kulutusvalintoihin  rahankäyttöön liittyvät tilanteet ja ongelmat: budjetointi, kierrätys, vertailussa itse tehdyn ja ostetun hinnat | L1, L2, L3, L4, L5, L6, L7 |
| **Arviointi (arvosana 8):**  **Käytännön toimintataidot:**  Oppilas asettaa tavoitteita, ja työskentelee niiden saavuttamiseksi. Oppilas harjaantuu itsearvioinnissa ja osaa hyödyntää vertaisarvioinnin ja opettajan palautteen. Oppilas osaa tavallisimmat työmenetelmät ja toimii esteettisesti. Oppilas valitsee ja käyttää taloudellisesti kestäviä materiaaleja ja teknologiaa ja pohtii valintoja terveyden ja kestävyyden kannalta. Oppilas osaa suunnitella ajankäyttöään ja toimia annettujen ohjeiden mukaisesti järjestystä ylläpitäen. Oppilaan toiminta on hygieenistä, turvallista ja ergonomista**.**  **Yhteistyö- ja vuorovaikutustaidot:**  Oppilas kuuntelee eri näkökulmia ja ilmaisee omia näkemyksiä oppimistilanteissa rakentavasti. Oppilas tunnistaa arkirutiineja ja osaa antaa esimerkkejä erilaisista perherakenteista ja kotitalouksien perinteistä. Oppilas osaa työskennellä yksin ja ryhmässä tasapuolisen työnjakoperiaatteen mukaisesti. Oppilas kykenee tekemään sopimuksia ajankäytöstä.  **Tiedonhallintataidot:**  Oppilas osaa etsiä eri tietolähteistä kotitalouden sisältöalueisiin liittyvää tietoa ja pohtia sen luotettavuutta. Oppilas tulkitsee pakkausmerkintöjä ja osaa ruoka- ja ravintoaineryhmät sekä niiden ominaisuuksia. Oppilas osaa nimetä ja käyttää kotitalouden toimintaohjeita, merkkejä ja symboleja. Oppilas pystyy käyttämään kotitalouden käsitteitä, tietoja ja taitoja monialaisissa oppimiskokonaisuuksissa ja erilaisissa ympäristöissä. Oppilas osaa huolehtia peruslajittelusta kotona ja osaa selittää ympäristöä säästävän kodin arjen toiminnan yhteydet kestävään kehitykseen. | | |